Det Forenede Kongerige har meddelt, at det har til hensigt at udtræde af Den Europæiske Union. Som følge heraf udgør artikel 50 i traktaten om Den Europæiske Union retsgrundlaget for undertegnelse og indgåelse af en udtrædelsesaftale. Der mindes om, at i overensstemmelse med artikel 106a i traktaten om oprettelse af Det Europæiske Atomenergifællesskab finder artikel 50 i traktaten om Den Europæiske Union også anvendelse på Det Europæiske Atomenergifællesskab.

Der kan først indgås en aftale om de fremtidige forbindelser mellem Unionen og Det Forenede Kongerige, når Det Forenede Kongerige er blevet et tredjeland. I henhold til artikel 50 i traktaten om den Europæiske Union skal der i aftalen om de nærmere bestemmelser for statens udtræden tages hensyn til rammen for de fremtidige forbindelser med Unionen. I forbindelse med forhandlingerne i henhold til artikel 50 blev der i den politiske erklæring, der fastlægger rammen for de fremtidige forbindelser mellem Den Europæiske Union og Det Forenede Kongerige, og som blev godkendt af Det Europæiske Råd den 25. november 2018, opnået en fælles forståelse af rammen for de fremtidige forbindelser.

Efter meddelelsen vedtog Det Europæiske Råd (artikel 50) retningslinjer for forhandlinger den 29. april 2017. I lyset af disse retningslinjer bemyndigede Rådet den 22. maj 2017 Kommissionen til at indlede forhandlinger om en aftale med Det Forenede Kongerige om de nærmere bestemmelser for dets udtræden af Den Europæiske Union og Det Europæiske Atomenergifællesskab og vedtog forhandlingsdirektiver med henblik på disse forhandlinger. Den 15. december 2017 vedtog Det Europæiske Råd retningslinjer, som supplerer retningslinjerne af 29. april 2017, og som fastlægger principperne og betingelserne for eventuelle overgangsordninger, hvorefter Rådet den 29. januar 2018 vedtog supplerende forhandlingsdirektiver.

Den 29. marts 2017 meddelte Det Forende Kongerige Det Europæiske Råd, at det havde til hensigt at udtræde af Den Europæiske Union og Det Europæiske Atomenergifællesskab i overensstemmelse med artikel 50 i Traktaten om Den Europæiske Union. Unionen skal i overensstemmelse med artikel 50 i traktaten om Den Europæiske Union forhandle med den udtrædende stat om en aftale om de nærmere bestemmelser for dennes udtræden (udtrædelsesaftalen), idet der tages hensyn til rammen for dens fremtidige forbindelse med Unionen. Udtrædelsesaftalen skal indgås på Unionens vegne af Rådet efter Europa-Parlamentets godkendelse.

(a)Artikel 18, stk. 1, litra c): Unionens meddelelse om, at tekniske problemer forhindrer værtslandet i enten at registrere ansøgningen eller i at udstede den i litra b) i nævnte artikel omhandlede bekræftelse af ansøgningen

Der nedsættes følgende specialudvalg under Det Blandede Udvalgs kontrol, dvs. et underudvalg for hver af udtrædelsesaftalens hoveddele.

Ifølge sjette del, afsnit II, i udtrædelsesaftalen nedsættes et blandet udvalg, som løbende vil føre tilsyn med aftalens gennemførelse og anvendelse. Det Blandede Udvalg består af repræsentanter for Unionen og Det Forenede Kongerige, som træder sammen mindst én gang om året, fører tilsyn med og letter gennemførelsen og anvendelsen af aftalen, træffer beslutning om specialudvalgenes opgaver, fører tilsyn med deres arbejde og foretager ændringer af aftalen, hvor dette specifikt fremgår af selve aftalen. Det Blandede Udvalg kan kun vedtage afgørelser og fremsætte henstillinger efter aftale mellem Unionen og Det Forenede Kongerige. Det kan på ingen måde begrænse beslutningstagningen på EU-plan. Unionen og Det Forenede Kongerige kan alene i de tilfælde, hvor det specifikt er fastsat i aftalen, gennem Det Blandede Udvalg beslutte at ændre visse aspekter af aftalen. Når parterne godkender en sådan beslutning, skal det være med forbehold af deres respektive gældende interne bestemmelser og procedurer.

Eftersom udtrædelsesaftalen sikrer, at Unionen og Det Forenede Kongerige begge respekterer de finansielle forpligtelser, der er affødt af hele den periode, hvori Det Forenede Kongerige har været medlem af Unionen, skyldes udtrædelsesaftalens eneste indvirkning på budgettet for Unionen nedsættelsen af Det Blandede Udvalg bestående af repræsentanter for Unionen og Det Forenede Kongerige. Det Blandede Udvalg skal bl.a. føre tilsyn med og lette gennemførelsen og anvendelsen af udtrædelsesaftalen. Det Blandede Udvalg træder sammen mindst én gang om året på anmodning af en af parterne. Derudover kan der være omkostninger forbundet med den eventuelle indledning af en mæglingsprocedure i henhold til aftalens tvistbilæggelsesprocedure. Hvis overgangsperioden forlænges, betaler Det Forenede Kongerige et bidrag for denne nye periode til Unionens budget, som vil blive behandlet som generelle indtægter. Finansieringsoversigten, der er knyttet til dette forslag, indeholder yderligere oplysninger om dets forventede finansielle indvirkning på Unionens budget.

(p)Artikel 144, stk. 1: Unionens underretning af Det Forenede Kongerige om finansielle instrumenter under direkte eller indirekte gennemførelse, der finansieres af programmerne under FFR 2014-2020 eller under tidligere finansielle overslag

(b)Artikel 150, stk. 4: Den Europæiske Investeringsbanks tilbagebetaling af den indbetalte kapital.

Hvis Unionen ifølge aftalen kan beslutte at indbyde Det Forenede Kongerige til i overgangsperioden undtagelsesvis at deltage i visse møder i udvalg eller ekspertgrupper eller møder i Unionens organer, kontorer og agenturer (aftalens artikel 128, stk. 5) eller i internationale forhandlings- eller høringsmøder (aftalens artikel 129, stk. 2, litra b) og artikel 130, stk. 3), bør sådanne indbydelser til Det Forenede Kongerige i princippet fremsendes af Kommissionen på vegne af Unionen. Såfremt mødet afholdes af Unionens institutioner, organer, kontorer eller agenturer, er det disse institutioners, organers, kontorers eller agenturers opgave at fremsende de tilsvarende indbydelser. Invitationerne kan kun udsendes, hvis de i aftalen fastsatte betingelser er opfyldt. Kommissionen har til hensigt at udstede relevante retningslinjer for at sikre en ensartet anvendelse af disse bestemmelser.

Hvis Unionen ifølge aftalen skal høre Det Forenede Kongerige i overgangsperioden, bør en sådan høring ligeledes foretages af Kommissionen på vegne af Unionen. Dette gælder navnlig for følgende bestemmelser i aftalen:

(a)Artikel 128, stk. 7: Unionens forpligtelse til at høre Det Forenede Kongerige om udkast til EU-retsakter, der nævner eller direkte henviser til en medlemsstats specifikke myndigheder, procedurer eller dokumenter

(b)Artikel 129, stk. 5: mulighed for at høre Det Forenede Kongerige i henhold til denne bestemmelse

(c)Artikel 130, stk. 1: Unionens forpligtelse til i henhold til denne bestemmelse at høre Det Forenede Kongerige om fiskerimuligheder i og uden for EU's farvande

(d)Artikel 130, stk. 2: Unionens forpligtelse til at give Det Forenede Kongerige lejlighed til at fremsætte bemærkninger i henhold til denne bestemmelse.

Det påhviler ligeledes Kommissionen at nå til enighed med Det Forenede Kongerige om de administrative ordninger, som dem, der er omhandlet i artikel 134 (administrative ordninger mellem revisorerne fra Unionen og Det Forenede Kongerige for at lette revisionsprocessen) eller i artikel 12 i protokollen om Irland/Nordirland (administrative ordninger, der er nødvendige for en korrekt gennemførelse af protokollens bestemmelser om statsstøtte).

Kommissionen vil ligeledes handle på Unionens vegne på alle trin i tvistbilæggelsesproceduren i henhold til aftalens sjette del, afsnit III.

•Nærmere redegørelse for de enkelte bestemmelser i forslaget

Kommissionens udkast til forslaget til udtrædelsesaftalen består af 185 artikler, der er opdelt i seks dele (som yderligere er opdelt i afsnit og kapitler), tre protokoller og ni bilag.

Første del (Fælles bestemmelser) indeholder de fælles bestemmelser for udtrædelsesaftalen (i det følgende benævnt "aftalen"), herunder definitioner, det territoriale anvendelsesområde for udtrædelsesaftalen samt metoder og principper for aftalens virkning, gennemførelse og anvendelse.

Anden del (Borgerrettigheder) indeholder de bestemmelser, der tager sigte på at sikre, at EU-borgere og borgere fra Det Forenede Kongerige og deres familier, som er berørt af Det Forenede Kongeriges udtræden, bevarer den status og de rettigheder, der følger af EU-retten. Anden del består af følgende fire afsnit: afsnit I (Almindelige bestemmelser), afsnit II (Rettigheder og forpligtelser), afsnit III (Koordinering af de sociale sikringsordninger) og afsnit IV (Andre bestemmelser).

Tredje del (Udtrædelsesbestemmelser) indeholder bestemmelser om andre spørgsmål i forbindelse med Det Forenede Kongeriges adskillelse fra Unionen. Tredje del består af følgende 13 afsnit: afsnit I (Markedsførte varer), afsnit II (Igangværende toldprocedurer), afsnit III (Igangværende moms- og punktafgiftsanliggender), afsnit IV (Intellektuel ejendomsret), afsnit V (Igangværende politisamarbejde og retligt samarbejde i straffesager), afsnit VI (Igangværende retligt samarbejde på det civil- og handelsretlige område), afsnit VII (Data og oplysninger, der behandles eller indhentes inden overgangsperiodens udløb eller på grundlag af denne aftale), afsnit VIII (Igangværende offentlige udbudsprocedurer og lignende procedurer), afsnit IX (Euratom-relaterede spørgsmål), afsnit X (Unionens retslige og administrative procedurer), afsnit XI (Administrative samarbejdsprocedurer mellem medlemsstaterne og Det Forenede Kongerige), afsnit XII (Privilegier og immuniteter) og afsnit XIII (Andre spørgsmål vedrørende Unionens institutioners, organers, kontorers og agenturers funktionsmåde).

Fjerde del (Overgang) fastsætter en overgangsperiode, i hvilken gældende EU-ret — med visse undtagelser — vil finde anvendelse på Det Forenede Kongerige. I overgangsperioden vil Det Forenede Kongerige hverken være repræsenteret i Unionens institutioner eller deltage i Unionens beslutningsproces. I fjerde del fastlægges endvidere de overgangsordninger, der gælder for Det Forenede Kongerige med hensyn til internationale aftaler, som er indgået af Unionen eller af medlemsstater, der handler på dens vegne, eller af Unionen og dens medlemsstater, der handler i fællesskab. I henhold til artikel 129 vil Det Forenede Kongerige være bundet af de forpligtelser, der følger af disse aftaler. I artikel 130 fastlægges der for overgangsperioden en høringsmekanisme vedrørende fastsættelsen af Det Forenede Kongeriges fiskerimuligheder. Artikel 131 sikrer, at alle Unionens institutioner fuldt ud bevarer deres beføjelser i forhold til Det Forenede Kongerige; dette gælder også for Den Europæiske Unions Domstols kompetence. Artikel 132 giver mulighed for at vedtage en enkelt afgørelse, med hvilken overgangsperioden kan forlænges med op til et eller to år.

Femte del (Finansielle bestemmelser) indeholder nærmere bestemmelser om den finansielle opgørelse, herunder nærmere bestemmelser om elementerne i den finansielle opgørelse samt bestemmelserne for beregningen af værdien af den finansielle opgørelse og betalingsvilkårene. Endvidere fastsættes der bestemmelser for betingelserne for Det Forenede Kongeriges fortsatte deltagelse i programmerne inden for rammerne af den nuværende flerårige finansielle ramme (FFR) indtil deres afslutning.

Sjette Del (Institutionelle og afsluttende bestemmelser) omfatter bestemmelser for en ensartet fortolkning og anvendelse af aftalen, nedsættelse af et blandet udvalg samt fastsættelse af en tvistbilæggelsesprocedure. Denne del indeholder også en forpligtelse for parterne til at bestræbe sig på inden overgangsperiodens udløb at nå til enighed om deres fremtidige forbindelser, og den indeholder endvidere bestemmelser om aftalens ikrafttræden.

Protokollen om Irland/Nordirland og dens 10 bilag indeholder de nødvendige bestemmelser for den såkaldte bagstopperløsning, der har til formål at undgå en hård grænse mellem Irland og Nordirland. Disse bestemmelser finder anvendelse, medmindre og indtil de helt eller delvist erstattes af en efterfølgende aftale. Med protokollen etableres der et fælles toldområde for Unionen og Det Forenede Kongerige. Det giver mulighed for at undgå anvendelse af kvoter, kontingenter eller kontroller vedrørende oprindelsesregler mellem Unionen og Det Forenede Kongerige. Protokollen indeholder endvidere en række foranstaltninger, der skal sikre lige vilkår mellem Unionen og Det Forenede Kongerige. Protokollen sikrer desuden, at EU-toldkodeksen, hvori der bl.a. fastsættes bestemmelser om varers overgang til fri omsætning inden for EU, fortsat vil finde anvendelse på Nordirland. Dette vil sikre, at nordirske virksomheder ikke underlægges restriktioner, når de markedsfører produkter på EU's indre marked. Protokollen fastsætter endvidere, at Det Forenede Kongerige for så vidt angår Nordirland fortsat vil være underlagt et begrænset antal bestemmelser, der vedrører EU's indre marked og er nødvendige for at undgå en hård grænse: lovgivning om varer, regler for sundhed og plantesundhed, regler for landbrugsproduktion, moms og punktafgifter samt statsstøtteregler. Protokollen indeholder også bestemmelser om opretholdelse af det fælles elmarked på øen Irland. I henhold til protokollen finder det fælles rejseområde mellem Irland og Det Forenede Kongerige og de dertil tilknyttede rettigheder og privilegier fortsat anvendelse i overensstemmelse med EU-retten, navnlig hvad angår bestemmelserne om den frie bevægelighed for EU-borgere. Nord-syd-samarbejdet opretholdes som fastsat i protokollen, bl.a. inden for områderne miljø, sundhed, landbrug, transport, uddannelse og turisme samt inden for energi, telekommunikation, radio og TV, ferskvandsfiskeri, retlige anliggender og sikkerhed, videregående uddannelser samt idræt.

Udtrædelsesaftalen omfatter også en protokol om de baseområder i Cypern, hvorover Det Forenede Kongerige Storbritannien og Nordirland udøver overhøjhed. Eftersom forbindelserne mellem Unionen og de baseområder i Cypern, hvorover Det Forenede Kongerige Storbritannien og Nordirland udøver overhøjhed, skal fastlægges under hensyntagen til Republikken Cyperns medlemskab af Unionen, bør der i protokollen om de baseområder i Cypern, hvorover Det Forenede Kongerige Storbritannien og Nordirland udøver overhøjhed, fastsættes en passende ordning, med hvilken målene for den ordning, der er fastsat i protokol nr. 3 til akten vedrørende Republikken Cyperns tiltrædelse af Unionen, kan nås efter Det Forenede Kongeriges udtræden af Unionen. Som anført i den fælles erklæring af 19. juni 2018 har både Unionen og Det Forenede Kongerige givet tilsagn om at fastlægge passende bestemmelser for de baseområder i Cypern, hvorover Det Forenede Kongerige Storbritannien og Nordirland udøver overhøjhed, navnlig med henblik på — efter Det Forenede Kongeriges udtræden af Unionen — at beskytte interesserne for de cyprioter, der lever og arbejder i baseområderne, i fuld overensstemmelse med rettighederne og forpligtelserne i henhold til oprettelsestraktaten. Unionen og Det Forenede Kongerige er nået til enighed om en protokol herom, der knyttes som bilag til udtrædelsesaftalen. Formålet med protokollen er at sikre, at EU-retten på de områder, der er omhandlet i protokol nr. 3 til akten vedrørende Republikken Cyperns tiltrædelse af Unionen, fortsat finder anvendelse på de baseområder i Cypern, hvorover Det Forenede Kongerige Storbritannien og Nordirland udøver overhøjhed, uden at det nedbryder nogen rettigheder for de ca. 11 000 cypriotiske civile, der lever og arbejder i baseområderne. Dette gælder for en række politikområder som f.eks. beskatning, varer, landbrug, fiskeri samt veterinær- og plantesundhedsregler. Ved protokollen pålægges Republikken Cypern ansvaret for at gennemføre og håndhæve EU-retten på de fleste af de relevante områder, undtagen når det drejer sig om sikkerhedsmæssige spørgsmål og militære anliggender.

Endelig omfatter udtrædelsesaftalen en protokol om Gibraltar, der behandler de særlige spørgsmål, som Det Forenede Kongeriges udtræden af Unionen giver anledning til hvad angår Gibraltar. Ifølge Det Europæiske Råds retningslinjer af 29. april 2017 "må ingen aftale mellem EU og Det Forenede Kongerige finde anvendelse på territoriet Gibraltar uden en aftale mellem Kongeriget Spanien og Det Forenede Kongerige". Dette blev bekræftet i Rådets supplerende forhandlingsdirektiver af 29. januar 2018 og i Det Europæiske Råds retningslinjer af 14. marts 2018. I erklæringerne til optagelse i protokollen for Det Europæiske Råds møde den 25. november 2018 blev følgende erklæring fra Det Europæiske Råd og Kommissionen medtaget: "Efter Det Forenede Kongerige forlader Unionen, vil Gibraltar ikke indgå i det territoriale anvendelsesområde for de aftaler, som indgås mellem Unionen og Det Forenede Kongerige. Imidlertid udelukker dette ikke muligheden for at have særskilte aftaler mellem Unionen og Det Forenede Kongerige om Gibraltar. Uden at det berører Unionens kompetencer og med fuld respekt for dens medlemsstaters territoriale integritet som garanteret ved artikel 4, stk. 2, i traktaten om Den Europæiske Union, vil disse særskilte aftaler kræve en forudgående aftale med Kongeriget Spanien". Ved samme lejlighed afgav Det Europæiske Råd og Kommissionen en fortolkende erklæring om udtrædelsesaftalens artikel 184 og det territoriale anvendelsesområde for fremtidige aftaler.